สวัสดี​ค่ะ​ ขออนุญาตปรึกษา ประจำเดือนมาล่าสุดวันที่ 5 ตุลาคม มีอะไรกับแฟนใส่ถุงยางแต่รู้สึกกังวลก็เลยกินยาฉุกเฉินวันที่ 16 ตุลาคม พอวันที่ 25 ตุลาคมมีเลือดออกประมาณ 3 วัน ก็คิดว่าเป็นประจำเดือน แต่ก็กลัวเลยตรวจการตั้งครรภ์ครั้งแรกวันที่ 10 พฤศจิกายนขึ้น 1 ขีด และเดือนพฤศจิกายนประจำเดือนก็ยังไม่มา เลยตรวจการตั้งครรภ์ครั้งที่ 2 วันที่ 8 ธันวาคม ขึ้น 1 ขีด ณ​ ปัจจุบันวันนี้วันที่ 10 ธันวาคมประจำเดือนก็ยังไม่มาอยากทราบว่าเกิดขึ้นจากอะไรมีสิทธิ์ท้องไหมค่ะ
สวัสดีค่ะการมีเพศสัมพันธ์ถ้าใส่ถุงยางอนามัยป้องกันเอาไว้ตลอดเวลา ถุงไม่ขาด ไม่รั่วเลยนั้น โอกาสตั้งครรภ์ก็มีน้อยมาก น้อยกว่า 1-2 เปอร์เซ็นต์ จริงๆแล้วจึงไม่มีความจำเป็นต้องใช้ยาคุมฉุกเฉินเพิ่มเข้าไปอีก เพราะอาจเพิ่มโอกาสการเกิดผลข้างเคียงจากยาแต่ถ้าใช้ยาไปแล้ว ยาคุมฉุกเฉินอาจทำให้มีเลือดออกผิดปกติทางช่องคลอดได้ประมาณ 1-2 สัปดาห์หลังใช้ และทำให้ประจำเดือนมาคลาดเคลื่อนได้บ้าง แต่ไม่ควรเกิน 35 วัน จากครั้งก่อนจากที่กล่าวมา ถ้าตอนนี้ประจำเดือนมาช้าไปแล้ว ควรยืนยันการตั้งครรภ์ให้แน่ชัด ชุดตรวจครรภ์ให้ผลตรวจได้ตั้งแต่ 10-14 วันหลังปฏิสนธิ ถ้าประจำเดือนขาดหายไปแล้วก็น่าจะตรวจพบได้ ถ้าให้ผลลบ แต่รอบเดือนก็ยังไม่มา กังวลใจ สามารถไปยืนยันผลที่รพ.และหาสาเหตุอื่นๆเพิ่มเติมต่อไปได้ แต่จากที่กล่าวมาโอกาสตั้งครรภ์มีได้ค่อนข้างน้อยค่ะ